

**Vodič za građane** **za 2025. godinu**

**Općina Donja Voća**

**Poštovani građani,**



predstavljamo vam Vodič za građane za 2025. godinu u kojem su objašnjeni planovi i aktivnosti o-općinske vlasti vezani za korištenje javnih sredstava. Unaprjeđivanjem transparentnosti i komunikacije s građanima nastavljamo s projektom koji se nalazi na našoj službenoj stranici https://www.voca.hr/. Kroz ovaj projekt informiramo vas o načinu korištenja proračunskih sredstava koji će u konačnici podignuti transparentnost u našoj Općini. Kroz brošuru Vodič za građane prikazat ćemo koji su projekti u planu u 2025. godini.

Ovo je godina novih prilika, odlučnih koraka i nastavka odgovornog upravljanja s ciljem unapređenja kvalitete života svih nas.

Naš prvi prioritet ostaje ulaganje u komunalnu infrastrukturu, jer vjerujemo da su uređene ceste, javne površine i zelene zone temelj napretka. Nastavljamo s održavanjem nerazvrstanih cesta, javne rasvjete i sanacijom klizišta, kao i s ulaganjima u sortirnicu Čistoća, kroz sufinanciranje njezina rada i proširenja kapaciteta. Također, u planu su rekonstrukcije ključnih prometnih dionica poput NC 118 Gornja Voća, NC Banfići, NC Martini i NC Tocko centar, kao i NC Rijeka Voćinska te mosta Budinščak.

Uz navedeno, ulazimo u novo doba s projektom razvoja pametnih i održivih rješenja. Ova inicijativa donosi inovativne tehnologije koje će našu Općinu učiniti modernijom, ekološki svjesnijom i učinkovitijom. U tom duhu pokrećemo projekte gospodarenja otpadom i dodatne mjere poticanja odvojenog skupljanja otpada, jer želimo Općinu čistijom i zelenijom za buduće generacije.

Posebno želim istaknuti projekte uređenja dječjih igrališta i sportskih terena NK Vindija, jer zdrav i aktivan način života započinje s dostupnom infrastrukturom.

Razvoj malog i srednjeg poduzetništva te poticanje poljoprivrede također su visoko na listi prioriteta. Sufinanciranje umjetnog osjemenjivanja, potpore mladim poljoprivrednicima i ulaganja u ruralni razvoj daju dodatni poticaj našim vrijednim proizvođačima.

Posebnu pažnju posvećujemo našim najmlađima. Osigurana su sredstva za sufinanciranje dječjih vrtića i male škole, potpore za djecu koja ne pohađaju vrtić, škole plivanja, projekte za učenike te školski pribor i radne bilježnice.

Jedan od važnih projekata je izgradnja dječjeg vrtića, odnosno rekonstrukcija dijela Područne škole. Ovaj projekt predstavlja stratešku investiciju Općine, usmjerenu na povećanje dostupnosti predškolskog odgoja i obrazovanja. Cilj projekta je stvoriti suvremeni i siguran prostor koji će zadovoljiti sve pedagoške, zdravstvene i sigurnosne standarde, omogućujući kvalitetan boravak i razvoj djece predškolske dobi

Ulaganje u obrazovanje jedan je od ključnih prioriteta Općine, jer obrazovani mladi ljudi predstavljaju temelj razvoja svake zajednice. Kroz sustavno podržavanje obrazovnih procesa, želimo potaknuti mlade na stjecanje znanja, razvijanje vještina i ostvarivanje vlastitih potencijala, čime ne samo da unapređuju svoju budućnost, već i doprinose napretku općine, stoga nastavljamo s dodjelom stipendija studentima i nagradama najboljim učenicima.

Naša Općina je i Općina koja podržava mlade obitelji i socijalno osjetljive skupine. Osigurana su sredstva za potpore mladim obiteljima kod izgradnje i adaptacije kuća, potpore za novorođenu djecu te socijalnu pomoć onima kojima je najpotrebnija.

Ponosimo se našom kulturnom baštinom i nastavit ćemo raditi na njezinom očuvanju i promociji. Izdvajamo sredstva za kulturne projekte, sportske udruge i nogometne klubove, ali i za vjerske zajednice, jer vjerujemo da zajedništvo čini temelj našeg identiteta.

Općina Donja Voća ima ogroman turistički potencijal zahvaljujući svojoj jedinstvenoj kulturnoj baštini i arheološkom lokalitetu špilje Vindija, jednog od najvažnijih arheoloških i paleontoloških nalazišta u Hrvatskoj što dodatno potiče razvoj turizma u Općini.

Uz sve to, planirani su i projekti prekogranične suradnje, koji nas povezuju s regijama izvan granica i donose dodatne prilike za rast i razvoj.

Dragi sugrađani, 2025. godina donosi niz izazova, ali i prilika. Svi naši projekti dio su zajedničke vizije Općine koja ulaže u ljude, infrastrukturu i okoliš, jer vjerujemo da samo tako možemo graditi bolju budućnost za sve nas.

Pozivamo Vas da i vi svojim prijedlozima i komentarima sudjelujete u izradi Proračuna za 2025. godinu.

Vaše prijedloge, sugestije i komentare možete ostavljati do 19.12.2024. godine kada ćemo sve zaprimljeno uzeti u obzir te na sjednici Općinskog vijeća predstaviti, te prihvaćeno uvrstiti u konačan Proračun za 2025. godinu.

Vaša načelnica!

**OBRAZLOŽENJE PRORAČUNA**

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci Općine Donja Voća za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.



**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinski načelnik.

Po imenovanju povjerenika Vlade Republike Hrvatske, Općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**Ukupni prihodi i primici Općine Donja Voća za 2025. godinu planirani su u iznosu od 4.453.080,00 eura**

**PRIHODI I PRIMICI**

**Prihodi poslovanja** Općine Donja Voća za 2025. godinu planirani su u iznosu od **4.103.080,00 eura**, a čine ih **prihodi od poreza** (financirano iz općih prihoda i primitaka) planirani u iznosu od **1.512.980,00** **eura**, **pomoći iz inozemstva i od subjekata unutar općeg proračuna** (financirano iz pomoći proračunu iz drugih proračuna i pomoći od međunarodnih organizacije i tijela EU) planirane u iznosu od **2.552.600,00 eura** i **prihodi od upravnih i administrativnih pristojbi i pristojbi po posebnim propisima** ( financirano iz ostalih prihoda za posebne namjene)planirani u iznosu od **37.500,00 eura**.

**Primici od financijske imovine i zaduživanja** planirani su u iznosu od **350.000,00 eura** (financirano iz namjenskih primitaka od zaduživanja).

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE 2023.** | **PLAN**  **2024.** | **PLAN**  **2025.** | **PROJEKCIJE 2026.** | **PROJEKCIJE 2027.** |
| **6 Prihodi poslovanja** | **1.431.291,45** | **2.392.925,00** | **4.103.080,00** | **3.279.324,00** | **2.635.282,00** |
| **61** Prihodi od poreza | 433.977,56 | 749.160,00 | 1.512.980,00 | 1.445.624,00 | 1.035.600,00 |
| **63** Pomoći iz inozemstva i od subjekata unutar općeg proračuna | 962.157,83 | 1.585.435,00 | 2.552.600,00 | 1.787.370,00 | 1.553.352,00 |
| **64** Prihodi od imovine | 4.379,87 | 0,00 | 12.500,00 | 20.000,00 | 20.000,00 |
| **65** Prihodi od upravnih i administrativnih pristojbi, pristojbi po posebnim propisima i naknada | 26.707,67 | 57.000,00 | 25.000,00 | 25.000,00 | 25.000,00 |
| **66** Prihodi od prodaje proizvoda i robe te pruženih usluga i prihodi od donacija | 1.658,64 | 1.330,00 | 0,00 | 1.330,00 | 1.330,00 |
| **7 Prihodi od prodaje nefinancijske imovine** | **0,00** | **12.330,00** | **0,00** | **0,00** | **0,00** |
| **71** Prihodi od prodaje neproizvedene dugotrajne imovine | 0,00 | 11.000,00 | 0,00 | 0,00 | 0,00 |
| **72** Prihodi od prodaje proizvedene dugotrajne **imovine** | 0,00 | 1.330,00 | 0,00 | 0,00 | 0,00 |
| **8 Primici od financijske imovine i zaduživanja** | **86.786,59** | **163.162,00** | **350.000,00** | **0,00** | **0,00** |
| **84** Primici od zaduživanja | 86.786,59 | 163.162,00 | 350.000,00 | 0,00 | 0,00 |

**RASHODI I IZDACI**

**Ukupni rashodi i izdaci Općine Donja Voća za 2025. godinu planirani su u iznosu od 4.453.080,00 eura.**

**Rashodi poslovanja**

**Rashodi poslovanja** Općine Donja Voća za 2025. godinu planirani su u iznosu od **1.715.630,00 eura**, a čine ih:

1. **Rashodi za zaposlene** planirani u iznosu od **283.000,00 eura** (208.000,00 eura financirano iz općih prihoda i primitaka, 6.000,00 eura financirano iz pomoći proračunu iz drugih proračuna i 69.000,00 eura financirano iz pomoći od međunarodnih organizacija i tijela EU);

2. **Materijalni rashodi** planirani u iznosu od **914.200,00 eura** (818.540,00 eura financirano iz općih prihoda i primitaka, 45.000,00 eura financirano iz ostalih prihoda za posebne namjene, 20.000,00 eura financirano iz pomoći proračunu iz drugih proračuna i 30.660,00 eura financirano iz pomoći od međunarodnih organizacija i tijela EU);

3. **Financijski rashodi** planirani u iznosu od **24.000,00 eura** (financirano iz općih prihoda i primitaka);

4. **Subvencije** planirane u iznosu od **77.000,00 eura** (financirano iz općih prihoda i primitaka);

5. **Pomoći dane u inozemstvo i unutar općeg proračuna** planirane su u iznosu od **131.000,00 eura** (financirano iz općih prihoda i primitaka)

6.**Naknade građanima i kućanstvima na temelju osiguranja i druge naknade** planirane u iznosu od **115.400,00 eura** ( financirano iz općih prihoda i primitaka);

7. **Ostali rashodi** planirani u iznosu od **171.030,00 eura** (financirano iz općih prihoda i primitaka).

**Rashodi za nabavu nefinancijske imovine**

**Rashodi za nabavu nefinancijske imovine** planirani u iznosu od **2.737.450,00 eura**, a čine ih:

1**. Rashodi za nabavu neproizvedene dugotrajne imovine** planirani u iznosu od **883.550,00 eura** (59.010,00 eura financirano iz općih prihoda i primitaka, 233.540,00 eura financirano iz pomoći proračunu iz drugih proračuna i 591.000,00 eura financirano iz pomoći od međunarodnih organizacija i tijela EU);

2. **Rashodi za nabavu proizvedene dugotrajne imovine** planirani u iznosu od **1.853.900,00 eura** (640.000,00 eura financirano iz općih prihoda i primitaka, 335.000,00 eura financirano iz pomoći proračunu iz drugih proračuna i 1.478.900,00 eura financirano iz pomoći od međunarodnih organizacija i tijela EU).

**Izdaci za financijsku imovinu i otplate zajmova planirani u iznosu od 90.000,00 eura** (financirano iz općih prihoda i primitaka).

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE 2023.** | **PLAN**  **2024.** | **PLAN**  **2025.** | **PROJEKCIJE**  **2026.** | **PROJEKCIJE 2027.** |
| **3 Rashodi poslovanja** | **1.292.499,30** | **1.185.905,00** | **1.715.630,00** | **1.800.394,00** | **1.870.594,00** |
| **31** Rashodi za zaposlene | 83.725,79 | 181.340,00 | 283.000,00 | 284.100,00 | 292.300,00 |
| **32** Materijalni rashodi | 759.317,06 | 674.665,00 | 914.200,00 | 978.294,00 | 1.004.294,00 |
| **34** Financijski rashodi | 21.289,67 | 16.000,00 | 24.000,00 | 35.000,00 | 66.000,00 |
| **35** Subvencije | 181.049,43 | 58.545,00 | 77.000,00 | 77.000,00 | 77.000,00 |
| **36** Pomoći dane u inozemstvo i unutar općeg proračuna | 50.189,87 | 55.500,00 | 131.000,00 | 131.000,00 | 131.000,00 |
| **37** Naknade građanima i kućanstvima | 36.962,57 | 80.240,00 | 115.400,00 | 120.000,00 | 125.000,00 |
| **38** Ostali rashodi | 159.964,91 | 119.615,00 | 171.030,00 | 175.000,00 | 175.000,00 |
| **4 Rashodi za nabavu nefinancijske imovine** | **118.334,79** | **1.019.350,00** | **2.737.450,00** | **1.478.930,00** | **764.688,00** |
| **41** Rashodi za nabavu neproizvedene dugotrajne imovine | 0,00 | 476.650,00 | 883.550,00 | 442.000,00 | 136.488,00 |
| **42** Rashodi za nabavu proizvedene dugotrajne imovine | 118.334,79 | 542.700,00 | 1.853.900,00 | 1.036.930,00 | 628.200,00 |
| **5 Izdaci za financijsku imovinu i otplate zajmova** | **73.487,16** | **163.162,00** | **90.000,00** | **85.000,00** | **92.000,00** |
| **54** Izdaci za otplatu glavnice primljenih kredita i zajmova | 73.487,16 | 163.162,00 | 90.000,00 | 85.000,00 | 92.000,00 |
| **6 Razlika višak/manjak** | **20.457,36** | **200.000,00** | **0,00** | **0,00** | **0,00** |

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 04/24) proračunske klasifikacije jesu:

* **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
* **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
* **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
* **Ekonomska klasifikacija** sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
* **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
* **Izvori financiranja**, a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Donja Voća sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 001 PREDSTAVNIČKA I IZVRŠNA TIJELA**

**GLAVA 00101 PREDSTAVNIČKA I IZVRŠNA TIJELA**

**Program 1001 Program financiranja osnovnih aktivnosti planiran u iznosu od 106.300,00 eura.**

Ovim programom izdvajaju se sredstva za tekuću zalihu proračuna u iznosu od 500,00 eura (financirano iz općih prihoda i primitaka), za rad općinskog vijeća i načelnika 58.800,00 eura (financirano iz općih prihoda i primitaka), za financiranje političkih stranaka 2.000,00 eura (financirano iz općih prihoda i primitaka), za provedbu lokalnih izbora 25.000,00 eura (financirano iz općih prihoda i primitaka) te za obilježavanje dana Općine 20.000,00 eura (financirano iz općih prihoda i primitaka).

**RAZDJEL 002 JEDINSTVENI UPRAVNI ODJEL**

**GLAVA 00201 JEDINSTVENI UPRAVNI ODJEL**

**Program 1002 Javna uprava i administracija planiran iznosu od 462.200,00 eura.**

Za administraciju i upravljanje planirano je 420.950,00 eura ( 388.400,00 eura financirano iz općih prihoda i primitaka, 27.550,00 eura financirano iz pomoći proračunu iz drugih proračuna i 5.000,00 eura financirano iz ostalih prihoda od prodaje ii zamjene nefinancijske imovine), za održavanje poslovnih objekata 6.600,00 eura (4.000,00 eura financirano iz općih prihoda i primitaka, 1.330,00 eura financirano iz vlastitih prihoda i 1.330,00 eura financirano iz ostalih prihoda od prodaje ili zamjene nefinancijske imovine), za izmjene i dopune Prostornog plana Općine 29.500,00 eura ( financirano iz pomoći proračunu z drugih proračuna) i za javne radove 5.150,00 eura (financirano iz pomoći proračunu iz drugih proračuna).

**RAZDJEL 003 KOMUNALNA DJELATNOST**

**GLAVA 00301 KOMUNALNA DJELATNOST – TEKUĆE ODRŽAVANJE**

**Program 1003 Program održavanja komunalne infrastrukture planiran u iznosu od 314.000,00 eura.**

Za program održavanja komunalne infrastrukture planirano je izdvojiti 314.000,00 eura, od toga za održavanje nerazvrstanih cesta, javnih i zelenih površina 138.000,00 eura (105.000,00 eura financirano općih prihoda i primitaka i 33.000,00 eura financirano iz ostalih prihoda za posebne namjene), za sufinanciranje rada sortirnice Čistoća 500,00 eura (financirano iz općih prihoda i primitaka), za sufinanciranje izgradnje sortirnice Čistoća Varaždin 500,00 eura (financirano iz općih prihoda i primitaka), za održavanje javne rasvjete 72.000,00 eura (financirano iz općih prihoda i primitaka), za opskrbu vodom, odvoz smeća i ostale komunalne usluge 3.000,00 eura (financirano iz općih prihoda i primitaka), za sanaciju klizišta na NC 118 100.000,00 eura (20.000,00 eura financirano iz općih prihoda i primitaka, 80.000,00 eura financirano iz pomoći od međunarodnih organizacija i tijela EU) i za sanaciju klizišta Rijeka Voćanska 81.500,00 eura (16.500,00 eura financirano iz općih prihoda i primitaka i 65.000,00 eura financirano iz pomoći proračunu iz drugih proračuna).

**Program 1005 Razvoj sporta i rekreacije planiran u iznosu od 5.000,00 eura.**

U ovom programu planiraju se sredstava za uređenje i održavanje dječjih igrališta u iznosu od 5.000,00 eura (financirano iz općih prihoda i primitaka).

**GLAVA 00302 KOMUNALNA DJELATNOST – KAPITALNA ULAGANJA**

**Program 1003 Program održavanja komunalne infrastrukture planiran u iznosu od 46.500,00 eura.**

Programom održavanja komunalne infrastrukture izdvojena su sredstva za reciklažno mobilno dvorište u iznosu od 2.500,00 eura (financirano iz pomoći proračunu iz drugih proračuna), sredstva za projekt - Razvoj pametnih i održivih rješenja i usluga u Donjoj Voći u iznosu od 33.400,00 eura (6.746,00 eura financirano iz općih prihoda i primitaka i 26.654,00 eura financirano iz pomoći proračunu iz drugih proračuna), projekt – Provođenje infrastrukturnih aktivnosti o gospodarenju otpadom u iznosu od 10.600,00 eura (2.600,00 eura financirano iz općih prihoda i primitaka i 8.000,00 eura financirano iz pomoći proračunu iz drugih proračuna) i projekt – Poticanje mjera odvojenog skupljanja otpada u iznosu od 8.550,00 eura (1.710,00 eura financirano iz općih prihoda i primitaka i 6.840,00 eura financirano iz pomoći proračunu iz drugih proračuna).

**Program 1004 Program izgradnje i rekonstrukcije komunalne infrastrukture planiran u iznosu od 1.985.700,00 eura.**

Ovim programom za rekonstrukciju NC 118 Gornja Voća planirano je izdvojiti 1.500.000,00 eura (financirano iz pomoći od međunarodnih organizacija i tijela EU), za rekonstrukciju NC Banfići 174.00,000 eura (57.000,00 eura financirano iz općih prihoda i primitaka, 54.300,00 eura financirano iz pomoći proračunu iz drugih proračuna i 62.700,00 eura financirano iz pomoći od međunarodnih organizacija i tijela EU), za rekonstrukciju NC Martani 79.700,00 eura (39.000,00 eura financirano iz općih prihoda i primitaka i 40.700,00 eura financirano iz pomoći proračunu iz drugih proračuna); za rekonstrukciju NC Tocko centar 33.000,00 eura (13.000,00 eura financirano iz općih prihoda i primitaka i 20.000,00 eura financirano iz pomoći proračunu iz drugih proračuna), za rekonstrukciju NC Rijeka Voćanska „Ham“ 40.000,00 eura (20.000,00 eura financirano iz općih prihoda i primitaka i 20.000,00 eura financirano iz pomoći proračunu iz drugih proračuna), za most Budinščak – rekonstrukcija i izgradnja 70.000,00 eura (40.000,00 eura financirano iz općih prihoda i primitaka i 30.000,00 eura financirano iz pomoći proračunu iz drugih proračuna) i za autobusna ugibališta 89.000,00 eura (financirano iz pomoći proračunu iz drugih proračuna).

**Program 1005 Razvoj sporta i rekreacije planiran u iznosu od 6.000,00 eura.**

Za uređenje sportskih terena NK Vindija planirano je izdvojiti 6.000,00 eura (financirano iz pomoći proračunu iz drugih proračuna).

**GLAVA 004 DRUŠTVENE DJELATNOSTI**

**RAZDJEL 00401 GOSPODARSTVO I POLJOPRIVREDA**

**Program 1011 Javne potrebe u socijalnoj skrbi i zdravstvu planiran u iznosu od 15.000,00 eura.**

Za aktivnost sufinanciranja rada ambulante planirano je izdvojiti 15.000,00 eura (financirano iz općih prihoda i primitaka).

**Program 1013 Razvoj poljoprivrede, poduzetništva i turizma planiran u iznosu od 32.000,00 eura.**

Ovim programom izdvajaju se sredstva za poticanje razvoja malog i srednjeg poduzetništva u iznosu od 13.500,00 eura (financirano iz općih prihoda i primitaka), za poticanje razvoja poljoprivrede 13.500,00 eura (financirano iz općih prihoda i primitaka) i za sufinanciranje umjetnog osjemenjivanja 5.000,00 eura (financirano iz općih prihoda i primitaka).

**Program 1019 Zaštita okoliša i skrb za životinje planiran u iznosu od 6.400,00 eura.**

Programom zaštite okoliša i skrbi za životinje osigurana su sredstva za financiranje poslova deratizacije, dezinsekcije, zaštite okoliša i skrbi za životinje u iznosu od 6.400,00 eura (financirano iz općih prihoda i primitaka).

**GLAVA 00402 KULTURA**

**Program 1006 Pomicanje kulture i zaštita kulturne baštine planiran u iznosu od 35.165,00 eura.**

Za kulturna događanja u Općini Donja Voća planirano je izdvojiti 20.000,00 eura (financirano iz općih prihoda i primitaka), za ostale donacije udrugama kultura 665,00 eura (financirano iz općih prihoda i primitaka) te za rekonstrukciju zgrade za galeriju S.Stolnik 14.500,00 eura (financirano iz pomoći proračunu iz drugih proračuna).

**Program 1007 Program: Razvoj civilnog društva – udruge planiran u iznosu od 7.000,00 eura.**

Ovim programom izdvajaju se sredstva za potpore programima udruga u području kulture – KUD u iznosu od 5.000,00 eura (financirano iz općih prihoda i primitaka) i za potpore programima vjerskih zajednica u iznosu od 2.000,00 eura (financirano iz općih prihoda i primitaka).



**GLAVA 00403 SPORT I REKREACIJA**

**Program 1005 Razvoj sporta i rekreacije planiran u iznosu od 7.165,00 eura.**

Za ostale donacije – nogometnim klubovima planirano je izdvojiti 665,00 eura (financirano iz općih prihoda i primitaka) i za uređenje i održavanje sportskih igrališta 6.500,00 eura (financirano iz općih prihoda i primitaka).

**Program 1007 Razvoj civilnog društva – Udruge planiran u iznosu od 10.700,00 eura.**

Ovim programom osigurana su sredstva isplatu potpora programima sportskih udruga u iznosu od 10.700,00 eura (financirano iz općih prihoda i primitaka).

**GLAVA 00404 ODGOJ I OBRAZOVANJE**

**Program 1009 Predškolski odgoj planiran u iznosu od 916.000,00 eura.**

Programom predškolskog odgoja osigurana su sredstva za sufinanciranje boravka djece u dječjim vrtićima u iznosu od 60.000,00 eura (financirano iz općih prihoda i primitaka), sredstva za sufinanciranje male škole u iznosu od 4.000,00 eura (financirano iz općih prihoda i primitaka), sredstva za isplatu potpora za djecu koja ne pohađaju dječji vrtić u iznosu od 2.000,00 eura (financirano iz općih prihoda i primitaka) te sredstva za rekonstrukciju prostora u PŠ za dječji vrtić u iznosu od 850.000,00 eura (340.000,00 eura financirano iz pomoći proračunu iz drugih proračuna i 510.000,00 eura financirano iz pomoći od međunarodnih organizacija i tijela EU).

**Program 1010 Školska djeca planiran u iznosu od 68.400,00 eura.**

Za sufinanciranje škole plivanja izdvojit će se 2.000,00 eura (financirano iz općih prihoda i primitaka), za sufinanciranje školskih projekata i dječjih darova 4.400,00 eura (financirano iz općih prihoda i primitaka), za sufinanciranje školskog pribora i radnih bilježnica 6.000,00 eura (financirano iz općih prihoda i primitaka), za edukativne radionice za mlade 30.000,00 eura (financirano iz pomoći proračunu iz drugih proračuna) te za sufinanciranje produženog boravka u OŠ 26.000,00 eura (financirano iz općih prihoda i primitaka).



**Program 1014 Učenici i studenti planiran u iznosu od 12.000,00 eura.**

Ovim programom izdvojit će se 12.000,00 eura za dodjelu nagrada učenicima i isplatu stipendija (financirano iz općih prihoda i primitaka).

**GLAVA 00405 ZAŠTITA I SPAŠAVANJE**

**Program 1008 Zaštita i spašavanje planiran u iznosu od 92.000,00 eura.**

Programom su osigurana sredstva za financiranje dobrovoljnog vatrogasnog društva u iznosu od 50.000,00 eura (financirano iz općih prihoda i primitaka), za izgradnju DVD-a u iznosu od 40.000,00 eura (financirano iz općih prihoda i primitaka) i programe civilne zaštite i GSS-a u iznosu od 2.000,00 eura (financirano iz općih prihoda i primitaka).

**GLAVA 00406 SOCIJALNA SKRB**

**Program 1007 Razvoj civilnog društva – udruge planiran u iznosu od 1.500,00 eura.**

Za potporu programima udruga i zaklada u socijalnoj skrbi osigurana su sredstva u iznosu od 1.500,00 eura (financirano iz općih prihoda i primitaka).

**Program 1011 Javne potrebe u socijalnoj skrbi i zdravstvu planiran u iznosu od 117.000,00 eura.**

Ovim programom izdvajaju se sredstva za EU projekt Zaželi u iznosu od 97.000,00 eura (financirano iz pomoći proračunu iz drugih proračuna), za potpore socijalno ugroženim stanovnicima u iznosu od 15.000,00 eura (financirano iz općih prihoda i primitaka) i za humanitarne programe Crvenog križa u iznosu od 5.000,00 eura (financirano iz općih prihoda i primitaka).

**Program 1012 Potpora mladim obiteljima planiran u iznosu od 43.000,00 eura**

Za program potpore mladim obiteljima planira se izdvojiti 43.000,00 eura, od toga za isplatu potpora za novorođeno dijete planiran je iznos od 8.000,00 eura (financirano iz općih prihoda i primitaka) i za isplatu potpora mladim obiteljima kod gradnje – adaptacije kuće planiran je iznos od 35.000,00 eura (financirano iz općih prihoda i primitaka).

**Program 1013 Potpora mladim poljoprivrednicima planiran u iznosu od 35.000,00 eura**

Za Program potpore mladim poljoprivrednicima planirana su sredstva u iznosu od 35.000,00 eura (financirano iz pomoči proračunu z drugih proračuna).

**GLAVA 00407 UDRUGE GRAĐANA**

**Program 1007 Razvoj civilnog društva – udruge planiran u iznosu od 28.000,00 eura.**

Za ostale donacije udrugama civilnog društva izdvojit će se 5.000,00 eura (financirano iz općih prihoda i primitaka), za udruge građana po natječaju izdvojit će se iznos od 8.500,00 eura (financirano iz općih prihoda i primitaka), za programe udruga za zaštitu prirode i životinja – lovstvo izdvojit će se 10.000,00 eura (financirano iz općih prihoda i primitaka), za potpore udrugama za treću životnu dob – Udruga umirovljenika izdvojit će se 2.500,00 eura (financirano iz općih prihoda i primitaka) i za potporu udrugama branitelja – Voća izdvojit će se iznos od 2.000,00 eura (financirano iz općih prihoda i primitaka).

**GLAVA 00408 TURIZAM**

**Program 1006 Promicanje kulture i zaštita kulturne baštine planiran u iznosu od 3.000,00 eura.**

Ovim programom izdvajaju se sredstva za Špilju Vindija u iznosu od 3.000,00 eura (financirano iz općih prihoda i primitaka).



**Program 1013 Razvoj turizma planiran u iznosu od 8.000,00 eura.**

Za financiranje rada turističke zajednice planira se izdvojiti iznos od 8.000,00 eura (financirano iz općih prihoda i primitaka).

**Program 1014 Prekogranična suradnja planiran u iznosu od 21.700,00 eura**

Za Program prekogranične suradnje planirana su sredstva u iznosu od 21.700,00 eura (4.350,00 eura financirano iz općih prihoda i primitaka i 17.350,00 eura financirano iz pomoći od međunarodnih organizacija i tijela EU).

***Projekti Općine Donja Voća u 2025. godini s projekcijama za 2026. i 2027. godinu***

|  |  |  |  |
| --- | --- | --- | --- |
| **Naziv projekta** | **2025.** | **2026.** | **2027.** |
| T100201 Održavanje poslovnih objekata | 6.600,0 | 6.600,00 | 6.600,00 |
| K100310 Sufinanciranje izgradnje sortirnice Čistoća Varaždin | 500,00 | 500,00 | 500,00 |
| T100502 Uređenje i održavanje dječjih igrališta | 5.000,00 | 5.000,00 | 5.000,00 |
| K100308 Reciklažno mobilno dvorište | 2.500,00 | 0,00 | 0,00 |
| K100309 Projekt – Razvoj pametnih i održivih rješenja i usluga u Donjoj Voći | 33.400,00 | 0,00 | 35.000,00 |
| K100309 Projekt – provođenje informativnih aktivnosti o gospodarenju otpadom | 10.600,00 | 0,00 | 0,00 |
| K100309 Projekt – poticanje mjera odvojenog skupljanja otpada | 8.550,00 | 8.550,00 | 13.700,00 |
| K100405 Rekonstrukcija NC 118 Gornja Voća | 1.500.000,00 | 1.000.000,00 | 500.000,00 |
| K100407 Rekonstrukcija NC Banfići | 174.000,00 | 174.000,00 | 174.000,00 |
| K100407 Rekonstrukcija NC Martini | 79.700,00 | 0,00 | 0,00 |
| K100407 Rekonstrukcija NC Tocko centar | 33.000,00 | 33.000,00 | 33.000,00 |
| K100407 Rekonstrukcija NC Rijeka Voćanska „Ham“ | 40.000,00 | 40.000,00 | 40.000,00 |
| K100408 Most Budinščak – rekonstrukcija i izgradnja | 70.000,00 | 70.000,00 | 70.000,00 |
| K100409 Autobusna ugibališta | 89.000,00 | 89.000,00 | 89.000,00 |
| K100501 Uređenje sportskih terena NK Vindija | 6.000,00 | 6.000,00 | 6.000,00 |
| K100601 Rekonstrukcija zgrade za galeriju S.Stolnik | 14.500,00 | 14.500,00 | 145.000,00 |
| T100501 Uređenje i održavanje sportskih igrališta | 6.500,00 | 6.500,00 | 6.500,00 |
| K100901 Rekonstrukcija prostora u PŠ za dječji vrtić | 850.000,00 | 393.000,00 | 0,00 |
| K100800 Kapitalna donacija – izgradnja DVD | 40.000,00 | 0,00 | 0,00 |
| K100600 Špilja Vindija | 3.000,00 | 5.000,00 | 5.000,00 |